Стриктни проверки в горите, горски задържаха автомобил и моторни триони
Общо 663 проверки са извършили служители на Северноцентралното държавно предприятие и териториалните му поделения през едноседмичния период от 26 юни до 2 юли. Проверени са били 136 обекта за добив на дървесина, 387 превозни средства, 13 ловци, 12 рибари и още 115 граждани. 
[bookmark: _GoBack]13 нарушения в горите са разкрили служителите, като за тях са съставени съответните актове. Две установени нарушения са без известен извършител, като по случаите са издадени констативни протоколи. Общо 18 пл. куб. м. дървесина е била обект на нерегламентирано посегателство.
Горските са задържали един автомобил, използван за извършване на нарушения в горите, а също 3 моторни триона и 4 пр.куб.м. дърва.

